b'\n_START_ARTICLE_\nFK Hoverla U\xc5\xbehorod\n_START_SECTION_\nHistoriaa\n_START_PARAGRAPH_\nSeura perustettiin varsinaisesti vuonna 1946 nimell\xc3\xa4 Spartak U\xc5\xbehorod. Tosin seuran tunnuksissa viitataan ennen toista maailmansotaa pelanneeseen, vuonna 1925 perustettuun seuraan SC Rus. Suoraa yht\xc3\xa4l\xc3\xa4isyytt\xc3\xa4 n\xc3\xa4iden organisaatioiden v\xc3\xa4lill\xc3\xa4 on vaikea l\xc3\xb6yt\xc3\xa4\xc3\xa4. Vuonna 1961 Spartak U\xc5\xbehorod nimettiin uudelleen Verhovynaksi ja kymmenen vuotta my\xc3\xb6hemmin Hoverlaksi. Vuonna 1982 joukkueen nimeksi tuli Zakarpattia ja 1997 uudelleen Verhovyna - kahdeksi vuodeksi._NEWLINE_Vuonna 2001 Zakarpattia debytoi Ukrainan valioliigassa mutta j\xc3\xa4i viimeiseksi ja putosi n\xc3\xa4in takaisin 1. liigaan. Seuraavat nousut tapahtuivat kausille 2004-05 ja 2007-08 ja j\xc3\xa4lleen molemmilla kerroilla visiitit j\xc3\xa4iv\xc3\xa4t vain yhden kauden mittaisiksi._NEWLINE_Ennen kauden 2011-12 alkua seura uudelleen nimettiin uudelleen FK Hoverla-Zakarpattia U\xc5\xbehorodiksi. Vuoden kuluttua Zakarpattia kuitenkin pudotettiin pois seuran virallisesta nimest\xc3\xa4. Seura pelasi viimeiset vuotensa j\xc3\xa4lleen p\xc3\xa4\xc3\xa4sarjassa, mutta lopetti toimintansa vuonna 2016 j\xc3\xa4\xc3\xa4ty\xc3\xa4\xc3\xa4n ilman lisenssi\xc3\xa4 talousvaikeuksien vuoksi.'